На основу члана 75а Закона о буџетском систему („Службени гласник РС”, бр. 54/09, 73/10, 101/10, 101/11, 93/12, 62/13, 63/13 – исправка, 108/13, 142/14, 68/15 – др. закон, 103/15, 99/16, 113/17, 95/18, 31/19, 72/19, 149/20, 118/21, 118/21 – др. закон, 138/22, 92/23 и 94/24) и члана 43. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

**ОДЛУКУ**

**о образовању Комисије за праћење примене Међународних рачуноводствених стандарда за јавни сектор**

"Службени гласник РС", бр. 101 од 20. децембра 2024, 44 од 23. маја 2025.

1. Образује се Комисија за праћење примене Међународних рачуноводствених стандарда за јавни сектор (у даљем тексту: Комисија).

2. Комисија даје мишљење на нацрте аката министра финансија из члана 75. Закона о буџетском систему („Службени гласник РС”, бр. 54/09, 73/10, 101/10, 101/11, 93/12, 62/13, 63/13 – исправка, 108/13, 142/14, 68/15 – др. закон, 103/15, 99/16, 113/17, 95/18, 31/19, 72/19, 149/20, 118/21, 118/21 – др. закон, 138/22, 92/23 и 94/24), који се односе на примену Међународних рачуноводствених стандарда за јавни сектор – (у даљем тексту: МРС ЈС) (International Public Sector Accounting Standards – IPSAS), које су у обавези да примењују сви корисници јавних средстава, сходно том закону, осим јавних предузећа и других организационих облика јавног сектора који примењују Међународнe рачуноводственe стандардe – МРС (International Accounting Standards – IAS).

3. Комисија обавља следеће послове:

1) припрема предлог поступака, начин и рокове за усвајање МРС ЈС, од стране обвезника њихове примене;

2) припрема предлог поступака и рокове за прелазак на МРС ЈС;

3) припрема предлог контног оквира и рачуноводствених политика у складу са МРС ЈС;

4) припрема садржај образаца финансијских извештаја и рокове њихове примене, као и рокове и начин њиховог достављања надлежним институцијама;

5) прати процес примене измењених и нових МРС ЈС и припрема мишљења о начину примене МРС ЈС;

6) припрема предлог начина и програма стручног оспособљавања за вођење пословних књига, састављање и презентацију финансијских извештаја, у складу са МРС ЈС;

7) обавља друге активности које се односе на унапређење управљања финансијским и рачуноводственим системима и извештавањем у јавном сектору, које се заснива на МРС ЈС.

4. Комисија има седам чланова, који имају одговарајући степен образовања и/или искуства у области рачуноводства и финансија у јавном сектору.

**5. У Комисију се именују:\***

**1) за председника, Саша Стевановић, државни секретар у Министарству финансија;\***

**2) за чланове:\***

**– Гордана Стојсављевић, Министарство финансија – Управа за трезор;\***

**– Угљеша Павићевић, Министарство финансија – Управа за трезор;\***

**– Милица Грачанин, Министарство финансија;\***

**– Војкан Здравковић, Министарство финансија;\***

**– Зоран Килибарда, Савез рачуновођа и ревизора Србије;\***

**– др Дејан Спасић, редовни професор на Економском факултету Универзитета у Нишу и ванредни професор на Економском факултету Универзитета у Београду;\***

**– Ана Тешић, Министарство финансија;\***

**– Александра Мићановић, Министарство финансија.\***

\*Службени гласник РС, број 44/2025

6. Председнику и члановима Комисије припада месечна накнада за рад у износу од 45.000 динара.

7. Средства за исплату накнаде за рад председника и чланова Комисије обезбеђују се у буџету Републике Србије у оквиру буџетског раздела Министарства финансија – Управе за трезор.

8. Комисија је дужна да Министарству финансија доставља кварталне извештаје о свом раду.

9. Стручне и административно-техничке послове за потребе Комисије обавља Министарство финансија – Управа за трезор.

10. Ова одлука ступа на снагу осмог дана од дана објављивања у „Службеном гласнику Републике Србијеˮ.

05 број 02-12443/2024

У Београду, 20. децембра 2024. године

**Влада**

Председник,

**Милош Вучевић,** с.р.